EL GOB CONSTRUEIX UNA AUTOPISTA FINS AL CONSOLAT DE MAR L’organització ecologista GOB ha fet avui dematí una acció per protestar contra la construcció de vies ràpides per part del Govern Balear. Els activistes han construït una autopista fins a la porta del Consolat de Mar. L’actuació serveix per encalentir la manifestació de demà, convocada per un col•lectiu vinculat als moviments socials. Segons el GOB, els tres primers anys de legislatura han tengut com a denominador comú una destrossa mai no vista, com a conseqüència de la construcció d’autopistes i autovies a Mallorca i a Eivissa. En aquests tres anys s’han planificat un total de 240 km d’autopistes i d’autovies, dels quals s’estan executant o s’han realitzat un 75 %. Les conseqüències d’això han estat un consum de territori superior a les 2.000 hectàrees, l’afectació de més de 4.000 propietats, la destrucció de més de 120 hectàrees de garriga, pinar i alzinar i l’arrasament de més de 300 edificacions residencials, agrícoles o ramaderes i de 90 km lineals de parets agrícoles. La construcció d’autopistes significa, per al GOB, una aposta decidida pel transport privat en detriment del transport públic, una gran destrossa paisatgística i un cost econòmic exagerat (prop de 100.000 milions de pessetes). L’organització ha denunciat la manca de consens polític i social dels projectes, que han tengut una gran oposició ciutadana i han generat importants mobilitzacions. El fet que el Govern hagi descartat l’obertura o reobertura de noves línies de ferrocarril en aquesta legislatura contrasta amb les nou autopistes que en aquests moments s’estan construint o s’han inaugurat. Segons el GOB, la construcció d’autopistes i d’autovies respon a les polítiques d’expansió urbanística. Les darreres dades que es coneixen posen en evidència el creixement desbocat de la construcció residencial a aquells municipis on hi arriben. El Govern ha apostat per la construcció d’autopistes i ha arraconat altres models de transport més sostenibles, destrossant el medi ambient i posant en perill el futur del model econòmic. tribunamallorca 
jo encara no entenc com potser que tinguent tota la població en contra no s'aturi. esque no ho entenc. 
Si tinguessin realment tota la població en contra no hi governaria el PP a les Balears... 
Exacte! Jo no se que passa a les balears que aquest genteta hi mana. 
simplement pasa..... 
Es que no m'entra al cap. A veure, a les illes sempre hi ha hagut una societat molt conservadora, entenc que la gent tingui valors conservadors (tot i que no els comparteixo) ara, que votin a extrangers Es que no hi ha cap CIU a les illes? ni tant sols un BLOC? NO M'ENTRA AL CAP 
Una part de la població, la que té consciència, hi està en contra. Una altra part, per desgràcia important, se'n fot, i una minoria hi està d'acord, bé perquè hi té interessos directes, bé perquè creu qie tot el que faci el PP és necessari perquè Mallorca sigui produint diners (ho veu com un mal menor inevitable o com un benefici material immediat). Els dos darrers grups junts són més nombrosos que els primers. El PP sap que faci el que faci té totes les de guanyar perquè la majoria de gent els seguirà votant igual (l'alternativa és l'esquerra que enfonsarà l'economia illenca, com els ha ben predicat el PP) 
A veure, jo ja he dit que entenc que es una societat conservadora. Aquest eix ja el tinc clar. Sempre ho ha estat a les balears. El que em pregunto es que com pot ser que la gent d'alla voti a uns extrangers (be, botiflers) enlloc d'algu que sigui lleial. Una CIU, Una Unio si m'apures () per favoooorr!!!!! 
Hi ha UM, que és una versió mallorquina del PP (és la meva opinió) però té poca força perquè és local i aquí la gent creu que el PP és un partit amb més poder perquè és espanyol (mentalitat de submissió colonialista a l'amo, complexe d'inferioritat, autoodi...). A més, hi ha més immigrants que mallorquins, i ells no voten un partit local. 
Hi ha mes immigrants que mallorquins?? I evidentment no es deuen integrar 
Parl de Mallorca només. I sí. A Palma per exemple els mallorquins són minoria i és molt difícil veure gent al carrer parlant català. Els immigrants no s'integren. Els espanyols perquè no volen i els estrangers, que solen ser més oberts (he fet classes de català per a adults durant un parell d'anys) perquè no poden: ningú no els parla en català, tothom canvia sistemàticament de llengua. La trista realitat és que el català no és en absolut necessari per viure aquí, de fet el que és impossible és viure íntegrament en català. I evidentment, els immigrants no tenen consciència de la nostra identitat, perquè ningú no els ho explica. Per ells som espanyols i punt.